باتاس

باتاس یەکێکە لە کوندەکانی ناحیەی ناوەندی قەزای ھەریر لە قەزای ھەریر لە پارێزگای ھەولێر لە ھەرێمی کوردستان لە عێراق. https://www.hawlergov.org/app/node/393 ‎ زانیارینامەی سەرھێڵی کورد پیدیا.

گوندی باتاس لەگەڵ شارەدێی ھەریر ئەوەندە لە یەکتر نزیک بووەتەوە ھەردووکیان پێکەوە لە یەک پارچە و یەک شارەدێ ئەچن، باتاس گوندێکە نزیکەی ١٠٠٠ خێزان لە خۆ ئەگرێت، باتاس پێگەیەکی زۆر گرنگی ھەیە لە ڕووی بایەخی جوگرافی و کشتوکاڵی و ئاژەڵدارییەوە، دەشتی ھەریر و باتاسیش ناوبانگی تایبەتی خۆی ھەیە لە ڕووی فراوانییەوە خاکێکی بە پیت و پڕ بەرەکەتە، چەندەھا بەرووبوومی کشتوکاڵی لێ دێتە بەرھەم، وە لە ڕووی بەخێوکردنی سامانی ئاژەڵیشەوە ئە و دەشتە لە چەندەھا شوێنی جیا جیا بووەتە لەوەڕگا.

 ناو 
 ھەندێک سەرچاوە پێیان وایە ناوی باتاس بە زمانی میدی (ماد) بەواتای (فەرمانرەوا و سەرکردە) دێت.
 ئاماژە بەوە ئەکەن کەوا (باتاس) ووشەیەکی لێکدراوە، کە لە دوو ووشەی (با) + (تاس) پێک ھاتووە کە ھەر لە سەرەتای مێژووی ئاوەدانیەوە ئەو ناوەیان وەک سەرچاوە لەوەوە وەرگرتووە کەوا ئەوکاتی ڕەشە (با)ی تووند ھەڵیکردووە کە خەڵکەکەش لەو سەردەمەدا (تاس)یان لە سەر بووە، ئیتر لەگەڵ توندی ڕەشە (با) یەکە (تاس) لەسەری خەڵکەکە فڕیوون، ئیتر ئەوکات وا دیارە خەڵکەکە وایان پێ باش بووە ھەر لەبەر ئەمە ئەو دوو ووشەیە لێک بدەنەوە و بیکەن بە (باتاس) کەلەو کاتی تا ئێستاش ئەو ناوە ھەر بەو شێوازە پشتاو پشت بەو گوندە لکێنراوە.https://kurdipedia.org/default.aspx?q=20220208020418404268&lng=11

 مێژوو 
 گوندی باتاس لە سەرەتای دروست بوونی ناحیەی ھەریر، ناوەندی ناحیەکە بوو، تاوەکوو ساڵی ١٩٥٣دا گواسترایەوە بۆ شارۆچکەی ھەریر.
 لە سەرەتاوە لە ڕووی کارگێڕییەوە سەر بە قەزای ڕەواندز بووە، دواترخراوەتە سەر قەزای شەقڵاوە و دواتر قەزای ھەریر لە سنووری پارێزگای ھەولێر.

 ئەمانەش ببینە 
 قەزای ھەریر
 ھەریر
 ناحیەی ناوەندی قەزای ھەریر

سەرچاوەکان

پۆل:شوێنە ئاوەدانەکانی پارێزگای ھەولێر
پۆل:شارەکانی باشووری کوردستان
پۆل:ھەولێر